רעידת האדמה בלונג ביץ' (1933)

רעידת האדמה בלונג ביץ' (1933) התרחשה ב-10 במרץ 1933 בשעה 17:54 (שעון מקומי) מדרום למרכז העיר לוס אנג'לס. מוקד רעידת האדמה (אפיצנטר) היה על חוף האוקיינוס השקט, דרומית מזרחית ללונג ביץ', כ-5 קילומטרים דרומית להנטינגטון ביץ', קליפורניה, על העתק ניופורט-אינגלווד . רעידת האדמה הייתה בגודל 6.4 ב-סולם מגניטודה לפי מומנט. עומק המוקד היה כ-12 קילומטרים<ref name=":5"></ref>. העוצמה הסייסמית המקסימלית הייתה VIII בסולם מרקאלי ונצפתה באזור האפיצנטר. ברעידה זו קיפחו את חייהם 120 בני אדם<ref name=":2"></ref>. היקף הנזקים הוערך בשווי של כ-50 מיליון דולר<ref name=":3">Charles F. Richter., 1958. Elementary Seismology. Freeman & Company, San Francisco & London, (Chapter 28) p.498</ref> - שווה ערך לכמיליארד דולר בשנת 2022<ref name=":1"></ref>. עד התרחשותה, לא היה ידוע על רעידת אדמה בגודל כזה באזור לוס אנג'לס<ref name=":6"></ref>.

== גאולוגיה ==
רעידת 1933 התרחשה זמן קצר לאחר שהוקמה רשת ניטור סיסמית מקומית בדרום קליפורניה. נכון לשנת 1933, הרשת הסיסמית המקומית כללה 7 תחנות שנועדו לתעד רעידות אדמה מקומיות, יחד עם מספר סייסמומטרים אחרים, אשר הוצבו שנה קודם לרעידה<ref name=":6" />.

העתק ניופורט-אינגלווד, עליו התרחשה הרעידה, הוא העתק תזוזה אופקית ימנית. אורכו כ-75 קילומטרים, מקאלבר סיטי בדרומו ועד סנטה מוניקה וקוסטה מֶזָה בצפונו<ref></ref>. הוא מהווה קטע ממערכת השברים של סאן אנדריאס שמשתרע לכל אורכה של קליפורניה. במחקר סימולציה שהתקיים בשנת 2020 התברר, שברעידת האדמה הזו התנועה האופקית החלה במוקד הרעידה, והמשיכה בעיקר צפונה לאורך כ-25 קילומטרים, תוך שהאנרגיה המשתחררת מכה במיוחד בערים לונג ביץ' וקומפטון ותאוצת הקרקע (המקסימלית) הגיעה אל מעבר ל-1.0g<ref name=":0"></ref>. הנזק הנרחב בקומפטון, ותאוצות הקרקע המוגברות שזוהו שם, יוחסו במחקר משנת 2020 לתגובת אתר סייסמית<ref></ref>.

== היקף הנזק והנפגעים ==
מוקד רעידת האדמה של שנת 1933 על קו החוף ועל קו העתק ניופורט-אינגלווד, עם סימון מוקדים של רע"א מאוחרות יותר.]]
כמה מהתצלומים הדרמטיים ביותר של נזקים שנגרמו ברעידת האדמה ב-1933 הראו קריסה רבתי של מבני בתי ספר. העובדה שהרעידה התרחשה בשעות אחר הצהרים המאוחרות, הביאה לכך שהיקף ההרוגים עמד "רק" על 120 בני אדם. כמעט כל בתי הספר שהיו אז באזור, נבנו בבנייה שאינה אמורה לעמוד בפני רעידת אדמה<ref name=":1" />, ואם זו הייתה מתרחשת בשעות לפני הצהריים, היקף הנפגעים היה גדול הרבה יותר, ובמיוחד בקרב תלמידי בתי הספר והמורים<ref name=":0" />. נזק נגרם גם באזור התעשייה שמדרום לעיר לוס אנג'לס. כוח של 10,000 ימאים ונחתים של צי ארצות הברית שעגנו באזור, נפרסו בעיקר בלונג ביץ' ובקומפטון, כדי לסייע בשמירה על הסדר ולמנוע מקרי ביזה<ref name=":4"></ref>.

== חשיבותה של רעידת האדמה ==
רוב ההרוגים והפצועים נפגעו בעודם מנסים להימלט אל מחוץ למבנים, ואז נפגעו מתקרות וקירות שנפלו עליהם. בעקבות רעידת האדמה הזו, יזמה מדינת קליפורניה שינויי חקיקה המחייבים בבניית בתי ספר<ref name=":3" />. בדיוק חודש ימים לאחר רעידת האדמה, נחקק לראשונה החוק הראשון בעניין זה. מדובר בחקיקה שהתפתחה עם השנים והתעדכנה בהתאם לידע שהצטבר עם הזמן<ref></ref><ref name=":4" />. ואכן מאז רעידת האדמה הזו, אף בית ספר לא נהרס בעקבות אירוע רעידת אדמה, והתרחשו מאז כמה וכמה רעידות אדמה הרסניות במדינה<ref name=":1" />.

רעידת האדמה הזו היוותה את הזרז לקיום המדיניות שקבעה את הבטיחות של שיטות התכנון ובניית מבנים בקליפורניה<ref name=":5" />. על פי מכון הסקר הגאולוגי של ארצות הברית, לרעידת האדמה של 1933 הייתה ככל הנראה את השפעה הגדולה ביותר ביחס לכל אירוע בודד אחר, על הפחתת הסיכון לרעידות אדמה במדינה, והציבה את קליפורניה על נתיב לשיפור החוסן הממשיך עד היום הזה<ref name=":6" />.

== קישורים חיצוניים ==

* [https://www.pinterest.com/pin/21-rare-photographs-of-the-1933-long-beach-earthquake--445786063126208462/ 21 תמונות נדירות] מרעידת האדמה בלונג ביץ' 1933
* [https://www.redlandsdailyfacts.com/2023/03/10/90-years-ago-in-redlands-redlanders-tell-of-frightening-experiences-in-1933-long-beach-quake/ צילום דיווח עיתונאי] על בנייה מחדש כבר 3 ימים לאחר הרעש
== הערות שוליים ==

קטגוריה:רעידות אדמה ב-1933